Mohammed Khamiss Khalaf

Mohammed Khamiss Khalaf (født 23. februar 1969) er en emiratarabisk handikappet vektløfter. Hans fremste internasjonale meritt er gull ved Paralympiske leker 2004 og 2016. 

Khalaf har lammelse i begge beina på grunn av polio som liten. Han begynte å konkurrere internasjonalt i 1998, og i 2004 vant han De forente arabiske emiraters første paralympiske gullmedalje noen sinne, da han vant 82,5-kilosklassen. 

Idrettskarriere
Khalaf deltok ved Para-VM i vektløfting 1998, der han kom på 10.-plass i 82,5-kilosklassen med 175 kg. Han deltok ved Paralympiske sommerleker 2000, der han kom på 4.-plass med 205 kg. Egyptiske Hustafa Hamed vant her bronsen, med 217,5 kg.IPC - Powerlifting at the Sydney 2000 Paralympic Games - Men's -82.5 kg , besøkt 29. september 2016.

Han fikk bronse ved Para-VM i vektløfting 2002, med 210 kg, og vant 82,5-kilosklassen ved Paralympiske sommerleker 2004. Ved Para-VM i vektløfting 2006 kom han på 2.-plass i 90-kilosklassen, med 225 kg. 

Han deltok i sitt tredje Paralympics ved Paralympiske sommerleker 2008, der han fikk sølv i 90-kilosklassen, bak kinesiske Cai Huichao. Polske Ryszard Rogala tok her bronsemedaljen. Ved Paralympiske sommerleker 2012 i London var Khalaf flaggbærer ved åpningsseremonien, men han brøt konkurransen etter ett forsøk på 215 kg. 

I 2014 vant han 97-kilosklassen ved Asian Para Games, og han kom på 5.-plass ved Para-VM i vektløfting 2014. 

Ved Paralympiske sommerleker 2016 vant han 88-kilosklassen med et løft på 220 kg. Evânio da Silva kom her på 2.-plass, og Sodnompiljee Enkhbayar på 3.-plass.

Referanser

Eksterne lenker
 Profil hos IPC
 Rio 2016 - Mohammed Khalaf
 London 2012 - Mohammed Khamis Khalaf

Kategori:Emiratarabiske vektløftere
Kategori:Emiratarabiske handikappidrettsutøvere
Kategori:Paralympiske mestere for De forente arabiske emirater
Kategori:Paralympiske sølvmedaljevinnere for De forente arabiske emirater
Kategori:Deltakere for De forente arabiske emirater under Paralympiske sommerleker 2000
Kategori:Deltakere for De forente arabiske emirater under Paralympiske sommerleker 2004
Kategori:Deltakere for De forente arabiske emirater under Paralympiske sommerleker 2008
Kategori:Deltakere for De forente arabiske emirater under Paralympiske sommerleker 2012
Kategori:Deltakere for De forente arabiske emirater under Paralympiske sommerleker 2016
Kategori:Verdensmestere i friidrett
Kategori:Fødsler i 1985